Diari Oficial de la Generalitat Valenciana


Sumari del DOGV 762, del 12-02-1988 (1988/810579)

RESOLUCIÓ de 2 de febrer de 1988, del Director del Gabinet del President de la Generalitat, per la qual es convoca la concessió de 20 beques per a fer practiques professionals en televisió.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   762

Data del DOGV
:   12-02-1988

Secció del DOGV
:   ALTRES DISPOSICIONS

Número del document
:   1988/810579


Data del document
:   02-02-1988

Organisme emissor
:   Presidència de la Generalitat

Tipus de document
:   Resolució

Resolució de 2 de febrer de 1988, del Director del Gabinet del President de la Generalitat, per la qual es convoca la concessió de 20 beques per a fer pràctiques professionals en televisió.  
Vist que la Direcció General de Mitjans de Comunicació Social formula proposta per a fer la convocatòria de concessió de 20 becas per a fer pràctiques professionals en TV, per a la qual cosa s'han elaborat les bases que l'han de regir.  
Vist que hi ha prou consignació pressupostària en el Pressupost de la Generalitat Valenciana per a 1988.  
Ateses les facultats que em confereixen el Decret 162/87, de 7 d'octubre, pel qual s'aprova el Reglament Orgànic i Funcional de la Presidència, resolc:  
1. Procedir a la convocatòria de concessió de 20 beques per a fer pràctiques professionals en TV.  
2. Aprovar les bases que s'adjunten, que han de regir la convocatòria.  
València, 2 de febrer de 1988. - El Director del Gabinet del President: Joaquim Puig Ferrer.  
ANNEX  
Convocatòria de 2 de febrer de 1988, de la Presidència de la Generalitat Valenciana, per a la concessió de 20 beques per a fer pràctiques professionals en TV  
La Presidència de la Generalitat Valenciana, a proposta de la Direcció General de Mitjans de Comunicació Social, amb la finalitat de fomentar l?especialització i millora dels professionals i aspirants a professionals que vulguen dedicar la seua activitat al mitjà televisiu, ha decidit convocar la concessió de vint beques per a fer pràctiques professionals en TV.  
Per tot això, fem pública ;aquesta convocatòria que es regira per les bases següents:  
1. Objecte.  
Les beques tenen per objecte la formació complementària i l'especialització en les funcions i tasques específiques d'un centre de producció de programes de televisió, atenent-ne tots els aspectes.  
2. Nombre i dotació.  
Las beques són 20 i estan dotades de 80.000 pessetes brutes mensuals, per una durada màxima de sis mesos durant l'any 1988, incloent-hi també una assegurança d?assistència mèdica als becaris.  
3. Classes de beques.  
Les beques es distribueixen en nou classes:  
- Classe ET.- es concedirà una beca d'Enginyer Tècnic de Telecomunicació per a fer pràctiques en l'àrea tècnica d'explotació.  
- Classe TE: Es concediran dues beques de Tècnic Electrònic per a la realització de pràctiques de manteniment i control tècnic dels equips.  
- Classe OC: Es concediran dues beques d'Operadors de Càmera, en el sentit més polivalent del terme, és a dir, per a exercir amb càmeres de vídeo fixes o portàtils, en exteriors o estudi.  
- Classe OE: Es concediran tres beques d'Operadors d'Equips, per a fer pràctiques de gravació, edició i reproducció de programes.  
- Classe 01: Es concedirà una beca d'Operador d?Il·luminació per a fer pràctiques d'il·luminació interior i exterior.  
- Classe RR: Es concediran sis beques de Reporter per a fer pràctiques de periodisme amb mitjans de producció electrònica lleugera (ENG).  
- Classe OS: Es concediran dues beques d'Operadors de So per a fer pràctiques d'enregistrament i reproducció de so, en estudi o exteriors, muntatge i mescla de bandes sonores i sonorització de programes.  
- Classe PR: Es concedirà una beca de Productor per a fer pràctiques de producció de programes informatius i/o documentals.  
- Classe DO: Es concediran dues beques de Documentalista per a fer pràctiques en arxius de noticies, en qualsevol tipus de suport per a la documentació dels programes.  
4. Requisits  
a) Poden optar a la beca de la classe ET (Enginyer de Telecomunicació) les persones amb títol d'Enginyer Tècnic de Telecomunicació.  
- Poden optar a les beques de la classe TE (Tècnic Electrònic) les persones que tinguen, almenys, el títol de Tècnic Especialista en les rames d'Imatge i So o Electrònica, corresponents al 2n grau de Formació Professional.  
- Poden optar a les beques de les classes OC, OE, 0I i OS (Operadors de Cámera, Operadors d'Equips, Operadors d'Il·luminació i Operadors de So) les persones que almeyns tinguen el títol de Tècnic Especialista en la rama d'Imatge i So.  
Les persones que tinguen almenys el títol de Tècnic Especialista en la rama d?Electrònica poden optar també a les beques de la classe OE i OS.  
- Poden optar a les beques de la classe RR (Reporters) els titulats superiors en Ciències de la Informació, o els que acrediten la condició de Periodista per una organització professional legalment reconeguda.  
- Poden optar a la beca de la classe PR (Productor) els titulats superiors en Ciències de la Informació, especialitat Imatge, o els titulats superiors que puguen acreditar alguna experiència o especialització en el disseny i realització de Projectes de Producció complexos en qualsevol àrea d'activitat.  
- Poden optar a les beques de la classe DO (Documentalistes) els titulats superiors amb formació complementària en documentació, bancs de dades, informatització de la documentació o biblioteconomia.  
b) Tota titulació superior a l?exigida per a cada classe de beca i que faculte el candidat per a exercir-ne les tasques corresponents, serà vàlida a efectes del compliment dels requisits que estableix aquesta base.  
5. Condicions generals.  
Serà condició general haver obtingut el títol a què fa referència la base anterior o la condició que el capacite per a optar a la beca en els cine anys darrers. Els candidats a les beques han d'estar disposats a residir a València, així como assistir i participar plenament en els programes de treball que s'establesquen. Per a la qual cosa, caldrà garantir en cada cas la compatibilitat de la pràctica de les beques amb activitats laborals regulars.  
6. Procés de selecció.  
El procés de selecció s'ajustarà al procediment següent:  
a) La Direcció General de Mitjans de Comunicació Social analitzarà el compliment dels requisits exigits als sol·licitants per aquestes bases a efectes d'admisió.  
b) Els aspirants admesos seran convocats a fer una prova tipus test de coneixements generals.  
c) Dins dels tres dies hàbils següents a la realització de la prova, s'exposaran en el tauler d'anuncis de la Presidència de la Generalitat la llista dels aspirants que hagen superat la prova anterior, així com la convocatòria de la següent.  
d) La prova següent consistirà en fer uns tests psicotècnics.  
e) Els candidats que hagen superat el nivell mitjà de les proves anteriors, fins a un màxim de 3 aspirants per beca convocada, seran citats per la Direcció General de Mitjans de Comunicació Social per fer una entrevista, en la qual se'ls valoraran els coneixements professionals específics sobre la classe de beques a què concorren, així com aquells altres extrems al·legats en el currículum.  
Els aspirants convocats hauran de presentar, en aquesta fase, expedient acadèmic i justificació de l?experiència i les practiques adduïdes.  
f) La Comissió Avaluadora d'aquestes proves estarà presidida per la Il·lma. Sra. Directora General de Mitjans de Comunicació Social, i composta pels responsables tècnics que aquesta designe per a cada tipus de prova. El Secretari General Administratiu de la Presidència de la Generalitat Valenciana, o persona en qui delegue, hi farà de Secretor.  
7. Adjudicació.  
Culminat el procés d'avaluació anterior, les beques seran adjudicades per Resolució del Subsecretari Director del Gabinet del President, atesa la facultat que li confereix l'art. 1 del Decret 38/87, de 10 de setembre, del President de la Generalitat, pel qual es deleguen competències en el Director del Gabinet del President i del Secretari General de Presidència, a la vista de la proposta de la Direcció General de Mitjans de Comunicació Social.  
Els aspirants que no sent adjudicataris de cap beca hagen superat les proves de coneixement generals i psicotècniques, segons el que estableix el punt 5 de la base anterior, constituiran una borsa de reserva als efectes previstos en la Base 10.  
La Presidència de la Generalitat es reserva la facultat de deixar deserta alguna de les beques.  
8. Formalització de les sol·licituds.  
Els impresos de sol·licitud estaran a disposició de les persones interessades en la Secretaria General Administrativa (Registre General) de la Presidència de la Generalitat Valenciana (Plaça de Manises s/n). Els candidats hauran de presentar-lo en el Registre General de la Presidència, o trametre'l per qualsevol de les formes que estableix l'article 66 de la Llei de Procediment Administratiu, emplenat juntament amb fotocòpia compulsada del DNI i currículum vitae, segons qüestionari adjunt a l?imprès. No s?acceptarà cap currículum vitae que no s'adapte a aquest qüestionari.  
El termini de sol·licitud serà de deu dies naturals a partir de l?endemà de la publicació de la convocatòria en el Diari Oficial de la Generalitat Valenciana.  
9. Durada i destinació de les beques.  
La Direcció General de Mitjans de Comunicació Social establirà les destinacions, les activitats i la dedicació, i la data d'incorporació dels becaris, dins del mes següent a la publicació de la Resolució de la adjudicació en el Diari Oficial de la Generalitat Valenciana.  
El període de possessió de cada beca serà com a màxim de sis mesos, comptadors des de la data d'incorporació a una destinació i sempre dins de l'any 1988.  
De les vint beques convocades, fins a un màxim de vuit becaris, podran ser destinats al Centre Regional de TVE en la Comunitat Valenciana.  
10. Incompliment.  
La Direcció General de Mitjans de Comunicació Social podrà, davant l?incompliment pels becaris de les funcions pròpies, sol·licitar la rescissió d'una beca determinada abans del quinzé dia de cada mes. El Subsecretari Director del Gabinet del President, amb l?informe previ de la Direcció General de Mitjans de Comunicació Social i amb l?audiència prèvia de la persona interessada, podrà resoldre deixant sense efecte la beca; en aquest cas, la vacant serà automàticament coberta segons l?ordre establert en la borsa de reserva que resulte de la selecció.  
També, qualsevol renúncia o abandó que hi haja durant el període de possessió de la beca, serà automàticament cobert segons l?ordre establert en la borsa de reserva.  
11. Incidències.  
La Presidència de la Generalitat Valenciana resoldrà les incidències que hi haja durant el període de possessió de les beques i podrà deixar-les sense efecte en el cas que hi haguera incompliment de les obligacions per part dels becaris.  
SOL·LICITUD DE BECA  
En/Na/N veí de amb domicili a   
amb DNI núm expedit a amb data   
en nom propi, coneixedor de l'anunci publicat en el DOGV núm   
de data pel qual la Presidència de la Generalitat convoca la concessió de beques per a la formació i especialització en les funcions d'un centre de producció de programes de TV, i assabentat de les condicions establertes per les Bases, es compromet d'acceptar-les i d'assistir i participar plenament en els programes de treball que siguen establerts, en cas d'ésser-ne adjudicatari, i que totes les dades acadèmiques i professionals declarades en el qüestionari són certes.  
 Lloc, data i signatura  
   
IL·LMA. SRA. DIRECTORA DE MITJANS DE COMUNICACIO SOCIAL  
Veure imatge